赵明福正义之行

赵明福正义之行，是马来西亚个非政府组织“赵明福民主促进会”为仔纪念赵明福勿明勿白死脱15周年，特地勒2024年7月13号到15号搞起来个一场三日头个和平游行。游行队伍由赵明福个阿妹赵丽兰带头，想跑到马来西亚国会大厦，拿备忘录塞拔总理安瓦尔·易卜拉欣，硬劲要政府重新查清楚赵明福勒2009年勒反贪会莫名其妙死脱个案子，帮伊讨隻公道。

游行从雪兰莪沙亚南大厦（赵明福掼杀个地方）动身，算起来要跑96公里，跑到国会大厦去递交备忘录。

头两天倒还一切正常。等到7月15号阿末一天，队伍眼看要跑到国会大门口个辰光，一帮警察形成人墙拦勒前头。两边人轧人，吵起来仔么动手哉，人么也掼跤咯人挂拉个项链咾啥个也扯脱咯，一塌糊涂。末脚，大家谈斤头，备忘录只好勒离开国会大门50米个地方，交畀几個跑出来个执政联盟希望联盟个国会议员。所有跑来个人心里向挖塞煞，赵丽兰当场就哭出来，吼：“为啥以前纳吉个辰光我拉好进国会，现在换仔改革个政府反倒弗来事哉？”

 参考 

Category:抗议
分类:2024年
分类:马来西亚集会